รวบ2พม่าหาเงินเสพยา ตระเวนลักเหรียญตู้เติมน้ำมันทั่วเชียงใหม่-ลำพูน 
(ภาพจากชุดสืบสวน สภ.สันป่าตอง) ,รวบ 2 หนุ่มพม่ามีที่อยู่ไม่เป็นหลักแหล่ง หาเงินเสพยาบ้า ตระเวนใช้คีมตัดเหล็กตัดกุญแจ ลักเหรียญตามตู้เติมน้ำมันทั่วเชียงใหม่ และในลำพูน สารภาพติดยาบ้าอย่างหนัก ต้องเสพทุกวัน,เมื่อวันที่ 6 ต.ค. 59 พ.ต.ท.พิทูรย์ พัฒนชัย รอง ผกก.สส.สภ.สันป่าตอง จ.เชียงใหม่ พร้อมด้วย พ.ต.ท.โอภาส วงษ์หงษ์ สว.สส.และชุดสืบสวน สภ.สันป่าตอง ได้ร่วมจับกุมตัว นายบอลลุงวิ อายุ 21 ปี และนายหนุ่มเมือง อายุ 21 ปี สัญชาติเมียนมา ซึ่งทั้ง 2 คนไม่มีที่พักเป็นหลักแหล่ง ถูกแจ้งข้อหาร่วมกันลักทรัพย์เงินจากตู้เติมน้ำมันในพื้นที่ สภ.สันป่าตอง จำวน 2 จุด คือ หมู่ที่ 5 บ้านร้องธาร ต.บ้านแม และ หมู่ 11 บ้านท้องฝาย ต.บ้านกลาง ก่อเหตุในคืนวันที่ 20 ก.ย.59 ต่อเนื่อง 21 ก.ย.59 ที่ผ่านมา,ทั้งนี้ก่อนการจับกุมเจ้าหน้าที่ตำรวจชุดสืบสวน สภ.สันป่าตอง จ.เชียงใหม่ ได้รับแจ้งจากผู้เสียหายว่าขอให้ติดตามจับกุมคนร้ายประมาณ 2 คน ใช้รถจักรยานยนต์ตระเวนก่อเหตุใช้คีมงัดตู้น้ำมันหยอดเหรียญในพื้นที่ อ.สันป่าตอง จ.เชียงใหม่ ตำรวจจึงลงพื้นที่ตรวจสอบกล้องวงจรปิด,เบื้องต้นพบบุคคลต้องสงสัยใช้คีมตัดเหล็กตัดกุญแจ ก่อนจะขโมยเอาเงินจากตู้เติมน้ำมันหยอดเหรียญหลบหนีไป จึงออกสืบสวนหาตัวคนร้ายรายนี้จนกระทั่งสามารถพบตัวผู้ต้องสงสัยได้ในบ้านพักไม่มีเลขที่ ในหมู่บ้านต้นงิ้ว อ.หางดง จึงควบคุมตัวเอาไว้ก่อนนำตัวทั้ง 2 คนพร้อมคีมตัดเหล็กที่ใช้ในการก่อเหตุ มาทำการสอบสวนเพิ่มเติมที่โรงพัก,จากการสอบสวนผู้ต้องหาทั้ง 2 คน ให้การยอมรับสารภาพว่า ได้ร่วมกันก่อเหตุลักทรัพย์เงินจากตู้เติมน้ำมันในพื้นที่ อ.สันป่าตอง อ.หางดง อ.สารภี อ.สันทราย อ.จอมทอง จังหวัดเชียงใหม่ และพื้นที่ อ.ป่าซาง อ.เมือง จังหวัดลำพูน ส่วนเงินที่ได้มาจะนำไปซื้อยาบ้าเสพกันทุกวัน เมื่อเงินหมดจะชวนกันก่อเหตุขึ้นอีก จนกระทั่งถูกตำรวจตามจับกุมได้ดังกล่าว หลังสอบสวนจึงควบคุมตัวส่งพนักงานสอบสวนสภ.สันป่าตอง จ.เชียงใหม่ ดำเนินคดีตามกฎหมายต่อไป.
รวบ 2 หนุ่มพม่ามีที่อยู่ไม่เป็นหลักแหล่ง หาเงินเสพยาบ้า ตระเวนใช้คีมตัดเหล็กตัดกุญแจ ลักเหรียญตามตู้เติมน้ำมันทั่วเชียงใหม่ และในลำพูน สารภาพติดยาบ้าอย่างหนัก ต้องเสพทุกวัน
หนุ่มพม่า,พิทูรย์ พัฒนชัย,สันป่าตอง,ตู้น้ำมันหยอดเหรียญ,เมียนมา,หางดง,เชียงใหม่